
GENESIS 


KE eritono Abasi okobot 
enyon ye ison. 
Ndien ison edi ikpikpu, ye 


ukpok; ekim onyun odu ke enyoy 
inyan. Spirit Abasi onyuyn okubo 
ke enyon mmon. 

Ekem Abasi odoho ete, Yak 
unwana odu : ndien unwana odu. 
Ndien Abasi okut unwana, ete 


ofon: Abasi onyug  adianare 
unwana ye ekim. Ndien Abasi 
okot unwana ete, Uwemeyo, 


onyun okot ekim ete, Okoneyo. 
Ndien mbubreyo ye usenubok 
edi akpa usen. 

Ndien Abasi ədəhə ete, Yak 
ikpa-enyon odu ke ufat mmon, yak 
onyuyn adianare mman ye mman. 
Ndien Abasi anam ikpa-enyon, 
onyuņ adianare mmon emi odude 
ke idak tkpa-enyon ye mmon emi 
odorode ke ikpa-enyon : ndien 
edi ntre. Ndien Abasi okot ikpa- 
enyon ete, Heaven. Ndien mbu- 
breyo ye usenubok edi udiana 
akpa usen. 

Ndien Abasi ete, Yak mmon 
ke idak enyan oboho ke ebiet 
kiet, yak edisat ison onyun oworo: 
ndien edi ntre. Ndien Abasi 
okot edisat ison ete, Obot; 
onyun okot mmon emi obohode, 
ete Inyaņ : ndien Abasi okut ete 
efon. Ndien Abasi ete, Yak 
ison otibe mbiet, ikon eke asiahade 
mkpasip, eto mfri eke onwumde 
mfri ke oruk esiema, eke mkpasip 
esiemo odude enye ke esit, ke isan : 
ndien edi ntre. Ndien isan otibe 

mbiet, ikon eke asiahade mkpasip 
ke oruk esiemo, ye eto eke on- 
wumde mfri, eke mkpasip esiemo 
odude enye ke esit, ke oruk esiema: 
ndien Abasi okut ete efon. Ndien 
mbubreyo ye usenubok edi əyəhə 
usen ita. 

Ndien Abasi odoho ete, Yak 
mme unwana edu ke ikpa-enyon 
heaven man edianare uwemeyo ye 
okoneyo; yak enyun edi nte 
mme idionos, ye nte mi, ye nte 
usen, ye nte isua: yak mmo 
enyun edi nte mme unwana ke 


ikpa-enyon, ndiyama nyo ison: 


ndien edi ntre. Ndien Abasi 
anam ikpo mme unwana mbiba 
oro; akamba unwana ete akara 
uwemeyo, ye ekpri ungwana ete 
akara okoneyo: ye mme nta- 
ntafion. Abasi onyun esin mmo 
ke ikpa-enyon heaven, ete eyama 
end ison, enyun ekara uwemeyo 
ye okoneyo, enyun edianare un- 
wana ye ekim: ndien Abasi okut 
ete efon. Ndien mbubreyo ye 
usenubok edi əyəhə usen inay. 
Ndien Abasi ədəhə, ete, Yak 
mmoyn əyəhə udim-udim unam 
eke edude uwem, yak inuen enyun 
efefe ekpon ison ke iso ikpa- 
enyan. Ndien Abasi obot ikpo 
unam mmon, ye kpukpru unam 
eke edude uwem eke esanade, eke 
eyohode ke mmon, ke oruk mmo, 
ye kpukpru inuen mba ke oruk 
mmo : ndien Abasi okut ete efon. 
Ndien Abasi odion mma, ete, 
Mbufo etət, enyun ewak, enyun 


20 


2I 


22 


23 
24 


26 


27 


28 


29 


30 


31 


2 


GENESIS 2 


eyoho ke mmon ke akamba inyan ; 
yak inuen enyun ewak ke ison. 
Ndien mbubreyo ye usenubok 
edi əyəhə usen ition. 

Ndien Abasi ete, Yak ison osiono 
unam eke edude uwem ke oruk 
mms, ufene, ye andinyoni, ye 
unam obot ke oruk mmo: ndien 
edi ntre. Ndien Abasi anam 
unam obot ke oruk mino, ye 
ufene ke oruk mma, ye kpukpru 
andinyoni ke ison ke oruk mmo; 
ndien Abasi okut ete efon. 

Ekem Abasi ədəhə, ete, Eyak 
nnyin inam owo isin ke mbiet 
nnyin, etie nte nnyin: yak mmo 
enyuņ ekara iyak ke akamba 
mmon, ye inuen ke enyon, ye 
ufene, ye ofuri ison, ye kpukpru 
mme andinyoni eke enyonide ke 
ison. Ntem ke Abasi obot owo 
esin ke mbiet esiemo, ke mbiet 
Abasi ke obot enye; eren ye 
nwan ke obot mmo. Ndien Abasi 
adion mma, Abasi onyun odoho 
mmo ete, Mbufo etot, enyun 
ewak, enyun eysho ke _ ison, 
enyun ekan enye: enyun ekara 
iyak ke akamba mmon, ye inuen 
ke enyon, ye kpupkru nkpo 
uwem eke enyanide ke ison. 

Ndien Abasi odoho ete, Sese 
mmono mbufo kpukpru ikon eke 
esiahade mkpasip, emi edude ke 
iso ofuri ison ye kpukpru eto, 
eke mfri eto esiahade mkpasip 
odude mmo ke esit; eyedi udia 
mbufo. Mmonyun nda kpukpru 
awawa ikon nno kpukpru unam 
obot, ye kpukpru inuen enyon, 
ye kpukpru se inyonide ke ison, 
eke uwem odude mmo ke esit, ke 
udia: ndien edi ntre. Ndien 
Abasi okut kpukpru se enye 
akanamde, ndien, sese efon eti eti. 
Ndien mbubreyo ye usenubak edi 


dyoho usen itiokiet. 

2 EKEM enam enyon ye ison, ye 
kpukpru udim mma ema. 

Abasi onyuņ anam utom esie emi 

enye akanamde, okure ke əyəho 


usen itiaba ; ndien ke əyəhə usen 
itiaba enye odop kpukpru utom 
esie emi enye akanamde. Ndien 
Abasi odion əyəhə usen itiaba, 
onyun anam enye edi edisana ; 
koro ke esit ke enye odop kpukpru 
utom esie emi Abasi okobotde 
okonyun anamde. 

me mmo emi edi emana enyon 
ye ison ke ebotde mma, ke usen emi 
Jehovah Abasi anamde ison ye 
enyon. Ndien eto obot ndomo 
kiet ikoduhe kana ke ison, baba 
ikon ison ikonyun itibeke kana: 
koro Jehovah Abasi mikanamke 
edim edep kana ke ererimbot, owo 
eke ofunde ison mika inyun iduhe. 
Ekem ntuhube oto ke ison odok, 
ekebit ofuri iso obot. Ndien 
Jehovah Abasi obot owo ke ntan- 
ison, Onyun oduok ibifik uwem 
esin ke odudu ibuo esie; ndien 
owo akabare edi ukpon eke odude 
uwem. 

Jehovah Abasi onyun oto inwan 
ke Eden ke edem usiaha-utin ; 
onyurn emen owo emi enye oko- 
botde onim do. Jehovah Abasi 
onyuņ anam ison otibe kpukpru 
eto eke enemde ndise enyun 
efonde ndidia; ye eto uwem nko 
ke ufat inway, ye eto ifiok eti ye 
idiok. 

Akpa onyun oto ke Eden edibit 
inwan; ndien toyo do enye 
abahare, akabare edi mbuot inan. 
Enyin kiet edi Pison: edi enye 
akan ofuri idut Havilah okuk, emi 
gold odude do; gold idut oro 
onyun ofon: bdellium ye itiat 
onyx mmodo. Enyin  udiana 
akpa akpa onyun edi Gihon: 
edi enye akan ofuri idut Kush 
okuk. Enyin oyaho akpa ita 
onyuyn edi Hiddekel: edi enye 
asana ke iso Assyria. Ndien 
ayoho akpa inan edi Euphrates. 

Ekem Jehovah Abasi ada owo 
oro edinim ke inwan Eden, ete 
adion enye onyun ekpeme enye. 
Jehovah Abasi onyun owuk owo 
oro, ete, Dia kpukpru eto inwan ; 

kudia ke esit: koro ke usen eke 
afo adiade ke esit afo eyekpa mkpa. 
Ekem Jehovah Abasi ete, Ke 


ifonke owo ndidu ikpon ; nyenam 
andinyana ekem ye enye. Ndien 
Jehovah Abasi obot kpukpru 


unam obot ke ikoneto, ye kpukpru 
inuen enyon: ndien ada mmo 
osok Adam, ete ise nte Adam 
edikotde mma: ndien kpukpru 
se Adam okotde unam eke edude 
uwem, oro edi enyi) mmo. 
Ntem ke Adam ada enyin osio 
kpukpru ufene, ye inuen enyon, 
ye kpukpru unam obot: edi 
Adam ikwe andinyana eke ekemde 
ye enye. 

Ekem Jehovah Abasi anam 
dkposon idap omum Adam, ndien 
enye ede: ndien osio okpo-nkan 
esie kiet, onyun esiri obuk ke 
itie esie; ndien Jehovah Abasi 
obot akpa-nkan emi enye okosiode 
Adam ke idem, anam nwan kiet, 
onyun ada enye osok Adam. Ndien 
Adam ədəhə ete, Ke (nwan) emi 
Been edi okpa eke otode ke əkpə 

i, ye obuk eke otode ke obuk 
mi: emi eyekere |Jwan, koro 
edade emi ke idem Eren owo. 
Mmodo owo edikponde ete esie 
ye eka esie, edinyun adiana ye 
nwan esiema; ndien mmo eye- 
kabare obuk kiet. Mmo mbiba, 
eren oro ye pwan esie, enyun 
edi iferi, edi inyeneke but. 


NDIEN urukikot enyene nkari 

akan kpukpru unam obot emi 
Jehovah Abasi akanamde. Ekem 
enye ədəhə nwan oro, ete, Nte 
Abasi əkədəhə ete, Mbufo ekudia 
baba eto inwan emi kiet ? Ndien 
nwan ədəhə urukikot, ete, Nnyin 
idadia mfri eto inwan: edi ama 
edi mfri eto emi odude ke ufət 
inwan, Abasi ama odoho ete, 
Mbufo ekudia ke esit, ekunyun 
etuk enye, mbak edikpana. Ndien 
urukikot odoho pwan ete, Mbufo 
idikpaha: koro Abasi omofiok 

ete, ke usen eke mbufo ediade 
ke esit, ndien enyin mbufo eye- 
tara; mbufo eyenyun etie nte 
Abasi, efiok eti ye idiok. 

Ekem nwan okut nte eto oro 
ofonde ke udia, nte onyun eyede 
ke enyin, nte eto onyun enemde 
ndise, ndien enye ada mfri esie 
adia; onyuņ ənə ebe esie nko, 
ndien enye adia. Ndien enyin 
mmo mbiba etara, mmo enyun 
efiok ete ke mmimo idi iferi; 
ndien mmo ekim ikon fig edian, 
enam mbobo ke idem mmo. Ekem 
ndien mmo ekop uyom Jehovah 
Abasi nte enye asanade ke inwan 
ke ofum uwemeyo; ndien owo 
oro ye nwan esie efehe iso Jeho- 
vah Abasi ekedibe ke otu eto 
inwan. 

Ndien Jehovah Abasi okot owe 
oro, ete enye, Afo odu mmon? 
Ndien enye ədəhə ete, nkokop 
uyom fo ke inwan, ndien mfehe 
ndik, koro ami ndide iferi ; ndien 
nkedibe. Ndien Enye ete, Anie 
akasian fi ete ke afo edi iferi ? 
Nte afo ama adia eto emi nko- 
wukde fi nte, Kudia ke esit? 
Ndien owo oro odoha, ete, I)wan 
emi afo əkəņəde ete odu ye ami, 
enye okono mi mfri eto oro, ami 
nnyun ndia. Ndien Jehovah 
Abasi ete pwan, Nso ke afo 
akanam emi? Ndien nwan ete, 
Urukikot akabiana mi, ndien ndia. 

Ndien Jehovah Abasi odoho 
urukikat, ete, Koro afo anamde 
emi, osuk odiok ono fi akan 
kpukpru ufene, ye kpukpru unam 
ikot: afo eyesana ke idibi fo, 
eyenyuyn adia nton ke ofuri ini 
uwem fo: nyenyun nsin usua ke 
ufət fo ye nwan, ye ke ufat ubon 
fo ye ubon esie: enye eyenuak fi 
ibuot, afo eyenyun anuak enye 
nditin-ikpat. 

Enye odaho nwan ete, Nyenam 
ubiak uman fo awawak: ke 
ubiak ke afo ediman ndito; 
eyenyuyn osuk idem ono uberi 
ndien enye eyekan fi. Ndien enye 

odoho eren owo ete, Koro afo 
okopde uyo anwan fo, onyun 
adiade mfri eto emi nkowukde 
fi, nte, Kudia ke esit: osuk 
odiok ono ison abana fi; ke ukut 
ke afo edidia ke esit ke ofuri ini 
uwem fo: enye eyenyun otibe 
akpap ye mbara nkukwo-ino ono 
fi; afo eyenyun adia ikan inwan 
nko. Ke ibibiak iso fo ke afo 
edidia udia, tutu edifiak ke ison 
emi esiode fi ke esit: koro afo 
edide ntan, eyenyun afiak ke ntan. 
Ndien Adam osio nwan esie enyin 
Eve; koro enye edide eka kpu- 
kpru mme andidu uwem. Ndien 
Jehovah Abasi anam edisine nkpo 
ke ikpa unam ono Adam ye nwan 
esie, esine mmo ke idem. 

Ndien Jehovah Abasi ədəhə 
ete, Sese, owo amakabare edi nte 
nnyin kiet, ke erifiok eti nkpo ye 
idiok: mmodo, mbak enye edi- 
nyan ubok esie, onyun ada eto 
uwem nko adia, ndien odu uwem 
ke nsinsi: ndien Jehovah Abasi 
ebin enye ke inwan Eden efep, 
ete aka okofun ison emi esiode 
enye ke esit. Ntem ke enye osio 
owo oro efep : ndien onim cheru- 
bim ye eminenminen ofut ikan 
ke edem usiaha utin inwan Eden, 
ete ekpeme usun eto uwem. 

